open-index/open-wikipedia-markdown huggingface dataset:
UNA Eesti

Eesti Ühinenud Rahvaste Organisatsiooni Ühing (**lühidalt UNA Eesti** või **Eesti ÜRO Ühing**) on mittetulundusühing, mis toetab ja edendab kodanikuühiskonna kaasatust ÜROga ja sellega kaasnevate teemadega Eestis.

## Tegevused
UNA Eesti eesmärk on tugevdada teadlikkust ÜROst ja sellega seonduvatest teemadest Eestis – ja tugevdada Eesti ning Eesti kodanikuühiskonna kõlapinda ÜROs.

Temaatiliselt katavad UNA Eesti tegevused terve hulga teemasid millega ÜRO tegeleb: turvalisus ja desarmeerimine, jätkusuutlik areng ning inimõigused ja ka uuemad teemad nagu näiteks migratsioon, kliima ja keskkond.  

UNA Eesti tegevused jaotuvad neljaks: teavitamine, õppimine, uurimine ja kaasamine. Nende nelja tegevuse kaudu katab UNA Eesti teemasid ja küsimusi, mis hõlmavad organisatsiooni eesmärke.

Teavitamine tähendab teadlikkuse tõstmist teemade, trendide ja arengute osas, mis ei pruugi olla aktuaalsed avalikus arutelus, kuid on siiski kesksed miljonite inimeste elus ja heaolus üle maailma ja Eestis.

Õppetegevuste eesmärk on panustada faktipõhisesse hästi informeeritud avalikku arutellu ÜRO teemadel. UNA Eesti tegevused selle raames on:

* infotundide korraldamine koolides
* õppematerjalide loomine ja jagamine õpilastele ja õpetajatele
* eestikeelse ÜRO-ga seonduva informatsiooni loomise toetamine
* ÜRO simulatsioonide korraldamine nagu TMUN 2025 (Tartu Mudel ÜRO).

## NextGen UN
2025. aastal alustas ÜRO Ühing Erasmus+ osalusprojekti, mida kaasrahastas Euroopa liit. Projekti raames viiakse ellu kaks noortele suunatud üritust, koolikülastusi vähemalt kuues erinevas maakonnas ja Eesti ainus üliõpilastele suunatud ÜRO simulatsioon. 

Esimene üritus, konverents "Kuidas saad Sina maailma muuta?" toimus 31. märtsil Eesti välisministeeriumis. Osales üle 150 noore ning kõnelejate seas olid välisminister Margus Tsahkna ja riigikogu liige Raimond Kaljulaid.   

## Viited
Pythagorase kolmik

Arvuteoorias nimetatakse **Pythagorase kolmikuks** ehk **Pythagorase arvukolmikuks** kolme erineva positiivse täisarvu komplekti, mille puhul kahe väiksema arvu ruutude summa võrdub suurima arvu ruuduga. Arve, mis moodustavad Pythagorase kolmiku, nimetatakse **Pythagorase arvudeks**.  

Pythagorase teoreemi järgi võib Pythagorase kolmiku kolme arvu käsitada ka täisnurkse kolmnurga küljepikkustena eukleidilises geomeetrias. Kolmnurk, mille küljepikkused moodustavad Pythagorase kolmiku, on täisnurkne ja sellist kolmnurka nimetatakse **Pythagorase kolmnurgaks**. 

Kui Pythagorase kolmiku arvud a, b ja c on ühisteguriteta, siis seda kolmikut nimetatakse **primitiivseks Pythagorase kolmikuks**. 

## Näiteid
* (3,\ 4,\ 5) on kõige väiksem ja kõige tuntum Pythagorase kolmik. Ta on primitiivne. 
* Ka (5,\ 12,\ 13) ja (8,\ 15,\ 17) on väikesed primitiivsed Pythagorase kolmikud.
* Mitteprimitiivsed Pythagorase kolmikud on näiteks (15,\ 20,\ 25) ja (15,\ 36,\ 39).

## Pythagorase kolmikute genereerimine

Valemid
: a = m^2 - n^2
: b = 2\;\!mn
: c = m^2 + n^2
annavad mis tahes positiivsete täisarvude m, n, m > n > 0 korral Pythagorase kolmiku (a,\ b,\ c). See kolmik on primitiivne parajasti siis, kui m ja n on ühisteguriteta arvud ega ole mõlemad paaritud.

## Ajalugu

Pythagorase kolmikud leiduvad juba Babüloonia savitahvlitel, mis dateeritakse Hammurapi dünastia (Babüloonia 1. dünastia) aega (1829–1530 eKr).   Kiilkirjatahvel Plimpton&nbsp;322 sisaldab 15 erinevat Pythagorase kolmikut,sealhulgas (56, 90, 106), (119, 120, 169) ja (12709, 13500, 18541), millest saab teha järelduse, et juba üle 3500 aasta tagasi oli teada meetod niisuguste kolmikute arvutamiseks. 

Vana-Egiptusest on Pythagorase kolmikute sõnaselge mainimine teada ainult ühelt demootilises kirjas papüüruselt 3. sajandist eKr, siiski arutati iseäranis kolmikute (3,\ 4,\ 5) ja (20,\ 21,\ 29) kasutamist seoses mõnede püramiidide kaldenurkadega umbes 2000 aastat enne mainitud papüürust.

Baudhājana *[[Śulbasūtra]]* Vana-Indiast 6. sajandist eKr sisaldab viis Pythagorase kolmikut.

Vana-Kreekas käsitlesid Pythagorase kolmikuid Eukleides, Proklose kommentaaride järgi Eukleidese "Elementidele" Pythagoras ja Platon ning hiljem Diophantos.

## Viited
Iisraeli kaitsejõud

**Iisraeli kaitsejõud** (heebrea צְבָא הַהֲגָנָה לְיִשְׂרָאֵל Tsva ha-Hagana le-Yisra'el või Tzahal (צה״ל), inglise *Israel Defense Forces*, lühendatult IDF) on Iisraeli relvajõud.

## Koosseis
* Iisraeli maavägi
* Iisraeli õhuvägi
* Iisraeli merevägi
Sylvinho

**Sylvio Mendes Campos Júnior** (tuntud kui **Sylvinho**; sündinud 12. aprillil 1974 São Paulos) on Brasiilia jalgpallitreener ja endine jalgpallur (vasakkaitsja).

Jalgpallurikarjääri jooksul mängis Sylvinho Brasiilia klubis Corinthians (1994–1999), Inglismaa klubides Londoni Arsenal (1999–2001 ja 2009–2010) ning Hispaania klubides Celta de Vigo (2001–2004) ja FC Barcelona (2004–2009). 1998. aastal tuli ta Corinthiansega Brasiilia meistriks. Arsenalis mängides valiti Sylvinho hooajal 2000/01 Inglismaa kõrgliiga hooaja sümboolsesse koosseisus. Barcelonaga tuli ta Hispaania meistriks kolm korda, lisaks võitis ta hooaegadel 2005/06 ja 2008/09 klubiga UEFA Meistrite Liiga.

Brasiilia jalgpallikoondises mängis 2000–2001 aastatel kokku kuus korda. Varumängijana kuulus ta Brasiilia koondisse juba 1998. aasta CONCACAF Gold Cup'il.

2019. aasta mais sai Sylvinho Prantsusmaa kõrgliigaklubi Lyoni Olympique'i peatreeneriks. Lyon alustas hooaega 2019/20 võitudega Monaco (3:0) ja Angers' üle (6:0), kuid järgmise seitsme mänguga ei suutnud ta Lyoni võiduni enam viia ning ta vallandati 7. oktoobril 2019 pärast kaotust Saint-Étienne'ile.

2021. aasta mais asus ta juhendama Brasiilia klubi Corinthians, kus ta oli jalgpallurikarjääri ka alustanud. 2021. aastal saavutas ta Corinthiansega Brasiilia kõrgliigas viienda koha, mis oli Corinthianse parim koht Brasiilia kõrgliigas pärast 2017. aastat, mil Corinthians Brasiilia meistriks tuli. Corinthiansi peatreeneri kohalt vallandati ta 2022. aasta veebruaris.

2023. aasta jaanuaris sai ta Albaania jalgpallikoondise peatreeneriks. Samal ajal said koondise abitreeneriteks Pablo Zabaleta ja Doriva. 

## Saavutused
;Corinthians
*Campeonato Paulista: 1995, 1997, 1999
*Campeonato Brasileiro Série A: 1998
*Copa do Brasil: 1995
;Arsenal
*FA Community Shield: 1999
;Barcelona
*La Liga: 2004–05, 2005–06, 2008–09
*Copa del Rey: 2008–09
*Supercopa de España: 2005, 2006
*UEFA Meistrite Liiga: 2005–06, 2008–09

## Viited
Hieronim Augustyn Lubomirski

**Hieronim Augustyn Lubomirski** (20. jaanuar 1647 – 20. aprill 1706) oli Lubomirskite aadlisuguvõsast pärit Poola-Leedu suurhetman, väejuht, magnaat ja poliitik. Ta osales Viini lahingus ning Põhjasõjas. 

## Elulugu
Hieronim Augustyn Lubomirski sündis 1647. aastal Rzeszówis Jerzy Sebastian Lubomirski ja Konstancja Lubomirska (sünninimega Ligęza) peres.

1660. aastal sai temas Tynieci benediktiinide kloostri abt. Peatselt reisis ta Itaaliasse, kus astus Malta ordusse. 1665. aastal oli tema isa alustanud mässu kuningas Jan III Sobieski vastu, millega Hieronim keeldus liitumast. 1668. aastast osales ta kasakate hetman Petro Dorošenkoga sõjategevuses türklaste vastu. 1678. aastast kuni 1683. aastani oli ta krooni suurlipnik. 1679. aastal külastas ta Louis XIV õukonda. 1681. aastal sai ta seimi marssaliks ning järgmisel aastal krooni õukonnamarssaliks. Ta osales hiljem mitmetel Jan III korraldatud sõjakäikudel türklaste vastu. 1683. aastal osales ta ka Viini lahingus, kus oma vaprusega silma paistis.

1685. aastal abiellus Lubomirski Konstancja Bokumiga. Kuna ta oli olnud Malta ordu liige, põhjustas see kõrgemate vaimulike (eriti nuntsius Opizio Pallavicinis) rahulolematust. Lubomirski loobus orduliikmesusest ning sai paavstilt abielu kinnituse alles 1690. aastal.

Pärast Jan III surma toetas Lubomirski valimistel Conti printsi kandidatuuri, järgmiseks kuningaks valiti aga Saksi kuurvürst Friedrich August I (Poola kuningana August II). Peale kuningaks saamist proovis August II teda enda toetajate poole võita, ülendades Lubomirski Poola Krooni suurhetmaniks. 1702. aastal määras August II Lubomirski Krakówi kastellaaniks ning krooni välihetmaniks. Lubomirski ühendas Poola-Leedu väed Augusti Saksi üksustega ning astus 19. juulil Kliszówi lahingus Karl XII Rootsi armee vastu. Lahingus juhatas Lubomirski isiklikult Poola husaaride rünnakut. Rünnaku ebaõnnestumise järel viis Lubomirski oma ratsaväe lahinguväljalt minema. 

1704. aastal liitus Lubomirski Varssavi konföderatsiooniga, mis tegutses Augusti vastu. Lubomirski polnud aga nõus sellega, et järgmiseks kuningaks saab Stanisław Leszczyński ning liitus peatselt Augustit toetava Sandomierzi konföderatsiooniga. 1705. aastal osales ta läbikukkunud rünnakus Varssavile. Samal aastal autasustati Lubomirskit Valge Kotka ordeniga.

Hieronim Augustyn Lubomirski suri 20. aprillil 1706.

## Viited
Davide Frattesi

**Davide Frattesi** (sündinud 22. septembril 1999 Roomas) on Itaalia jalgpallur, kes mängib poolkaitsjana Itaalia kõrgliigaklubis Milano Internazionale ja Itaalia jalgpallikoondises.

Ta kuulus noorena Rooma Lazio ja AS Roma akadeemiatesse.

2017. aastal liitus ta Sassuologa. Sassuolo põhimeeskonnas debüteeris ta 20. detsembril 2017 Itaalia karikavõistluste kuueteistkümnendikfinaali mängus Atalanta vastu. See jäi ligi neljaks aastaks tema ainsaks mängus Sassuolo meeskonnas. Aastatel 2018–2020 oli ta laenul Itaalia esiliiga klubides: esimesel hooajal Ascolis, seejärel Empolis ning kolmandal hooajal Monzas. Monzas mängides valiti Frattesi hooajal 2020/21 Itaalia esiliiga hooaja sümboolsesse koosseisu. Sassuolo põhikoosseisus mängis ta Itaalia kõrgliigas aastatel 2021–2023 ning lõi kahe hooajaga liigas 11 väravat.

2023. aasta juulis läks Frattesi Sassuolost laenule Milano Internazionalesse. Lepingu tingimustel liitub ta hooaja lõpus Milano klubiga püsivalt. Hooajal 2023/24 tuli ta Internazionalega Itaalia meistriks.

Aastatel 2015–2021 mängis Frattesi Itaalia noortekoondistes. Itaalia jalgpallikoondises tegi ta debüüdi 4. juunil 2022 UEFA Rahvuste Liiga mängus Saksamaa vastu. Koondisekarjääri esimese värava lõi ta Rahvuste Liiga mängus 18. juunil 2023 Hollandi vastu.

## Viited
Dennis Lloyd

**Nir Tibor** (heebrea keeles ניר טיבור; sündinud 18. juunil 1993), esinejanimega **Dennis Lloyd**, on Iisraeli muusik, produtsent, laulja, laulukirjutaja ja multiinstrumentalist. Tema esitatud laul "Nevermind" jõudis 2016. aastal mitme riigi muusika edetabelitesse.

Lloydi peetakse üheks kõige edukamaks Iisraeli muusikuks, kelle mitu singlit on üle maailma tuntud.

## Lapsepõlv ja haridus
Nir Tibor sündis Iisraelis Tel Avivis aškenazi peres. Tema lapsepõlv möödus peamiselt Ramat-Gani linnas. Lloyd hakkas trompetit õppima 8-aastaselt. Kitarrimängu õppis ta omal käel 13-aastaselt. Ta õppis Givatayimi Thelma Yellini kunstide keskkoolis.18-aastaselt kutsuti ta Iisraeli mereväkke, kus teenis kolm aastat lahingumadrusena.
Kristjan Asllani

**Kristjan Asllani** (sündinud 9. märtsil 2002 Elbasanis) on Albaania jalgpallur, kes mängib keskpoolkaitsjana Itaalia kõrgliigaklubis Milano Internazionale ja Albaania jalgpallikoondises.

Ta sündis Albaanias, kuid kolis juba lapsepõlves perekonnaga Itaaliasse. 2012. aastal liitus ta Empoli noortesüsteemiga. Empoli põhimeeskonnas debüteeris ta 13. jaanuaril 2021 Itaalia karikavõistluste mängus Napoli vastu. Itaalia kõrgliigas tegi Asllani Empoli meeskonnas debüüdi hooajal 2021/22.

2022. aasta juunis läks ta Empolist laenule Milano Internazionalesse. Hooaja lõpus liitus ta Milano klubiga püsivalt. 2022. aastal võitis ta Internazionalega Itaalia superkarikafinaali, 2023. aastal nii Itaalia karikavõistlused kui ka superkarikafinaali ning 2024. aastal Itaalia meistriliiga.

Albaania jalgpallikoondises debüteeris Asllani 26. märtsil 2022 sõprusmängus Hispaania vastu. Koondisekarjääri esimese värava lõi ta sama aasta 19. novembril sõprusmängus Armeenia vastu.

## Saavutused
;Inter Milan
*Serie A: 2023–24
*Coppa Italia: 2022–23
*Supercoppa Italiana: 2022, 2023
*UEFA Meistrite Liiga: Teine koht 2022–23

## Viited
Alvar Hirtentreu

**Alvar Hirtentreu** (sündinud 29. augustil 1938 Särevere vald, Järvamaa) on eesti endine motosportlane ja tööstusjuht.

Ta lõpetas 1957. aastal Tallinna 2. Keskkooli ja 1965. aastal mehaanikainsenerina Tallinna Polütehnilise Instituudi.

Hirtentreu hakkas sportima Harri Templi juhendamisel, harrastas suusatamist, sportvõimlemist ja sõudmist, motospordiga tegeles aastatel 1956–1975. Ta sai NL-i ringrajasõidu meistrivõistlustel Henno Palmi korvisõitjana 500 cm3 külgvankriga mootorrattal aastal 1964 2. ja 1965 3. koha, tuli ringraja- ja hipodroomisõidus ning moto- ja talimotokrossis 15 korda Eesti meistriks, võitis aastatel 1965–1967 ja 1969 750 cm3 külgvankriga mootorrattal Kalevi suursõidu, oli Mootorrattaspordiföderatsiooni presiidiumi liige ja Kalevi motoklubi nõukogu esimees.

Hirtentreu töötas 1962. aastast katse- ja mehaanikatehases Teras, oli selle direktor ja AS-i Teras juhatuse esimees, 2010. aastast on ta Konesko AS-i Koeru tsehhi tuulegeneraatorite projekti juht.

## Tunnustus

* 1964 NSV Liidu meistersportlane
* 1973 Kalevi auliige

## Isiklikku
Tema poeg Arno Hirtentreu on motosportlane, NL-i ja Eesti meister ringrajasõidus, poeg Mart-Järvo Hirtentreu on ringrajasõidus võitnud Eesti meistrivõistlustel medaleid.

## Viited
Aspach (Ülem-Austria)

**Aspach** on vald (*Marktgemeinde*) Austrias Ülem-Austria liidumaal Braunau am Inni ringkonnas.

## Paikkonnad

(Sulgudes elanike arv 1. jaanuaril 2020)

* Aichet (15)
* Aspach  (871)
* Au  (90)
* Baumgarten  (32)
* Buchleiting  (19)
* Döging  (18)
* Dötting  (19)
* Ecking  (8)
* Eigelsberg  (34)
* Eisecking  (16)
* Englham  (25)
* Hinterholz  (128)
* Hobling  (18)
* Kappeln  (32)
* Kasing  (40)
* Kasting  (42)
* Katzlberg  (8)
* Kleinschneidt  (53)
* Leithen  (29)
* Leithen am Walde  (30)
* Maierhof  (24)
* Migelsbach  (74)
* Mitterberg  (11)
* Naderling  (9)
* Niederham  (6)
* Offenschwandt  (23)
* Parz  (1)
* Pimberg  (34)
* Ried  (19)
* Roith  (36)
* Rottersham  (14)
* Steinberg  (42)
* Teinsberg  (11)
* Thal (14)
* Wasserdobl  (38)
* Weißau  (11)
* Wieselberg  (26)
* Wildenau (693)

## Vaata ka

* Linz

## Viited
Colombin

***Colombin*** ja ***gorge de pigeon*** on väljamõeldud värvinimetused, mis tähistavad kodutuvi kaelasulgede struktuurse värvuse sillerduse lillakat, roosakat, lillakassinist või lillakaspunast värvitooni ja mida on kasutatud eelkõige moe valdkonnas tekstiilide värvuse kirjeldamiseks.

Mõlema sõna kasutus seostub sillerdavate, värvust muutvate (*irisé*) materjalidega. Ei "colombin" ega "gorge de pigeon" tähendusväli ei kattu täielikult eestikeelse värvinimetusega "tuvisinine".

## Pildid

Columba livia -Japan-8a.jpg|Kaljutuvi (*Columba livia*)
Metallic Pigeon RWD6.jpg|*Columba vitiensis*
Porte-monnaie, 1978.43.16.jpg|Tuvi värvi portmonee, u 1900
Corsage, 1970.29.11.jpg|Tuvi värvi siidtaftist pihik. Jeanne Lanvin, 1912


## Variatsioonid
Ernst Friedrich Glockeri mineraloogiaõpiku "Handbuch der Mineralogie" järgi on *Kolombinroth* tume punane, millesse on segatud rohkelt sinist ja veidi musta ja selle näitemineraal on granaat.

Prantsuskeelne värvinimetuste portaal pourpre.com annab värvuse *colombin* vasteks punakasvioleti  , *gorge de pigeon* vasteks värvivahemiku erksast lillakassinisest ligikaudu lavendlivärvini  .

ISCC-NBS-i värvide tähistamise süsteemi värvinimede käsiraamatu "Color: universal language and dictionary of names" tuvivärvi (*dove*, *Columbine Red*) värvinimetus tähistab tumedat lillakaspunast  .

## Vaata ka
* Tuvisinine
* Tuvihall
* *[[gris de lin]]*

## Viited
Dan Ndoye

**Dan Assane Ndoye** (sündinud 25. oktoobril 2000 Nyonis) on Šveitsi jalgpallur, kes mängib parema äärepoolkaitsjana Itaalia kõrgliigaklubis Bologna ja Šveitsi jalgpallikoondises.

Ta alustas klubikarjääri Šveitsi klubis Lausanne-Sport. Selle põhimeeskonnas debüteeris ta hooajal 2018/19 Šveitsi esiliigas ning lõi 15 mänguga kuus väravat.

2020. aasta jaanuaris sõlmis ta lepingu Prantsusmaa kõrgliigaklubiga Nice, kuid jäi hooaja lõpuni laenule Lausanne-Sporti. 2021. aasta augustis läks Ndoye Nice'ist laenule Šveitsi kõrgliigaklubisse FC Basel, kellega sõlmis 2022. aasta veebruaris püsiva lepingu. Hooajal 2022/23, kui Basel jõudis UEFA Euroopa Konverentsiliigas poolfinaali, valiti Ndoye Konverentsiliiga hooaja sümboolsesse koosseisu.

2023. aasta augustis sõlmis Ndoye lepingu Bolognaga.

Šveitsi jalgpallikoondises tegi Ndoye debüüdi 24. septembril 2022 UEFA Rahvuste Liiga mängus Hispaania vastu.

Tema ema on šveitslanna ja isa Senegali päritolu.

## Viited
Robin Le Normand

**Robin Aimé Robert Le Normand** (sündinud 11. novembril 1996 Pabus) on Prantsusmaal sündinud Hispaania jalgpallur, kes mängib keskkaitsjana Hispaania kõrgliigaklubis Madridi Atlético ja Hispaania jalgpallikoondises.

Ta alustas klubikarjääri Prantsusmaa klubis Stade Brestois 29. Aastatel 2013–2016 mängis ta Bresti reservmeeskonnas Prantsusmaa amatöörliigas. Ainsal korral mängis ta Bresti meeskonnas 19. märtsil 2016 Prantsusmaa esiliigakohtumises Sochaux' vastu.

2016. aasta juulis liitus ta Hispaania kõrgliigaklubiga Real Sociedad. Esimesel kahel hooajal mängis ta vaid Real Sociedadi reservmeeskonnas Hispaania tugevuselt kolmandas liigas. Real Sociedadi põhimeeskonnas tegi ta debüüdi 26. novembril 2018 mängus Celta de Vigo vastu. Real Sociedadi põhikoosseisu on ta kuulunud alates hooajast 2019/20. Esimese värava Hispaania kõrgliigas lõi ta 30. novembril 2019 mängus SD Eibari vastu. Real Sociedadiga võitis Le Normand hooaja 2019/20 Hispaania karikavõistlused. 2021. aasta oktoobris valiti Le Normand Hispaania kõrgliiga kuu parimaks mängijaks.

2024. aasta augustis sõlmis ta viieaastase lepingu Madridi Atléticoga.

2023. aasta mais sai Le Normand Hispaania kodakondsuse. Hispaania jalgpallikoondises tegi ta debüüdi sama aasta 15. juunil UEFA Rahvuste Liiga mängus Itaalia vastu. Koondisekarjääri esimese värava lõi ta 19. novembril 2023 EM-i valikmängus Gruusia vastu. 2024. aastal tuli ta Hispaania koondisega Euroopa meistriks.

## Viited

## Välislingid

* Profiil Real Sociedadi kodulehel
Bük

**Bük** (saksa keeles *Wichs*) on linn Ungaris Vasi komitaadis Kőszegi kreisis.

## Geograafiline asend
Bük asub Austria piirist 10 kaugusel, kreisikeskusest Kőszegist ligi 16 km idas ja komitaadikeskusest Szombathelyst umbes 20 km kirdes. Linna läbib Sopron–Szombathely raudteeliin.

## Ajalugu
Büki on ürikutes esmamainitud 1265. aastal (*Byk*). Kirik oli külas olemas aga juba 12. sajandil. Raudteeühenduse sai Bük 1860. aastatel. Suhkruvabrik ehitati külasse 1869. aastal. 1917. aastal põles suhkruvabrik maha ja seda enam ei taastatud. 1965. aastal sai Bük üleujutuses kannatada. 1950. aastate lõpul avastati Bükis soojaveeallikad. Spaa alustas tegevust 1962. aastal. Järgnevatel aastatel ehitati kuurordipiirkonda uusi basseine ja teenindusrajatisi. Alates 1970. aastatest sai Bükist rahvusvahelise tähtsusega kuurort.

Linnaks sai Bük 2007. aastal.

## Sõpruslinnad
* Illingen, Saksamaa
* Törökbálint, Ungari

## Viited
Tuvisinine

**Tuvisinine** on tuvihallist sinakamaks peetav värvitoon, kodutuvi värvi hallikassinine või jaheda sinaka tooniga hall värvus.

Nimetust kasutatakse eesti keeles peamiselt tekstiilide ja lõngade värvuse kirjeldamiseks.

## Variatsioonid
RAL Classic värvitoon 5014 *Taubenblau* on hallikassinine  .

Prantsuse keeles kasutatav värvinimetus *gris tourterelle* või *tourterelle* tähistab heledat violetjashalli värvust .

## Vaata ka
* *[[Colombin]]*
* Puudrisinine
* Pastellsinine

## Viited
Katastrivald

**Katastrivald** (saksa *Katastralgemeinde*) on Austria, Bosnia ja Hertsegoviina,  Horvaatia, Tšehhi, Serbia, Slovakkia, Sloveenia, Hollandi ning Itaalia Lõuna-Tirooli, Trentino, Gorizia ja Trieste provintside omavalitsusüksuste katastriallüksus. Katastrivald registreerib omandiõiguse katastris, mis on register, mis kirjeldab omandiõigust kinnistu piirijoonte järgi.

Habsburgide monarhia Kesk-Euroopa järglasriikides levinud etümoloogia pärineb saksa keelest: *Katastralgemeinde* (KG; 'katastrivald'), mitmuses *Katastralgemeinden*, tõlkes itaalia keeles *comune censuario* või *comune catastale*, sloveeni keeles *katastralna občina*, horvaadi keeles *katastarska općina*. Tšehhi ja slovaki keeltes muudeti ajaloolised nimed (tšehhi *katastrální obec*, slovaki *katastrálna obec*) 1928. aastal nimedeks tšehhi *katastrální území* ja slovaki *katastrálne územie* ('katastripiirkond' või 'katastriterritoorium'). Ungaris eksisteeris mõiste ja termin (ungari keeles *kataszteri község*) vaid minevikus.

## Ajalugu

1764. aastal alustati keisrinna Maria Theresia korraldusel Habsburgide maade täielikku ülesmõõtmist, mille algatas Keiserliku ja Kuningliku Armee kindralstaap välimarssal Leopold Joseph von Dauni juhtimisel, kes olid saanud teadlikuks usaldusväärsete kaartide puudumisest Seitsmeaastases sõjas. Maria Theresia poeg keiser Joseph II andis 1785. aastal korralduse kogu urbaariumi kasutuselevõtuks omandimaksu jaoks. Praegune kataster valmis pärast Napoleoni sõdu alates 1817. aastast Austria keisri Franz I juhtimisel (*Franziszeischer Kataster*). Sellest ajast saadik jagunevad Austria (s.o Tsisleitaania) kroonimaad katastrivaldadeks; Ungari (Transleitaania) maadel alustati maamõõtmist 1850. aastal. Vallad kui teatud autonoomiaõigustega haldusallüksused loodi alles pärast 1848. aasta revolutsioone.

Enamik praegustest katastrivaldadest on kunagi olnud iseseisvad kommuunid ja need liideti vallareformide käigus. Neid saab edasi jagada väiksemateks küladeks ja paikkondadeks (*Ortschaften*). 2014. aastal oli Austrias 7847 katastrivalda. Maa registreerimisel kasutatakse katastrivallas üksuse tunnuseks "KG-Nr" (KG-Nummer ehk number).

Hollandi katastrivaldade (*kadastrale gemeenten*) süsteem loodi umbes 1830. aastal. Valdade ühendamisel jäävad sageli katastrivallad endiseks, seega võib üks tsiviilvald koosneda rohkem kui ühest katastrivallast; aga katastrivald ei saa kunagi kuuluda rohkem kui ühele omavalitsusele.

## Vaata ka

* Vald (Austria)
Auerbach (Ülem-Austria)

**Auerbach** on vald (*Gemeinde*) Austrias Ülem-Austria liidumaal Braunau am Inni ringkonnas.

## Alljaotused

Auerbach koosneb kahest katastraalvallast: Auerbach ja Irnprechting. Sinna kuuluvad järgmised asulad:

* Auerbach
* Holz
* Höring
* Oberirnprechting
* Oberkling
* Riensberg
* Rietzing
* Unterirnprechting
* Unterkling
* Wimpassing

## Ajalugu

1779. aastani oli Auerbach Baieri hertsogkonna osa, siis läks see koos ülejäänud *[[Innviertel]]iga* Austriale Tescheni rahu tulemusena, mis lõpetas Baieri pärilussõja. Napoleoni sõdade ajal kuulus see taas Baierile kuni 1814. aastani, mil see taasühendati Ülem-Austriaga.

## Viited
Burgkirchen (Ülem-Austria)

**Burgkirchen** on vald (*Gemeinde*) Austrias Ülem-Austria liidumaal Braunau am Inni ringkonnas.

Burgkirchen asub *[[Innviertel]]i* piirkonnas. U. 30 % valla territooriumist on kaetud metsaga ja 61 % on talumaa. See asub ka Inni ääres ja on 8 km Austria–Saksamaa riigipiirist.

## Viited
Bartosz Salamon

**Bartosz Salamon** (sündinud 1. mail 1991 Poznańis) on Poola jalgpallur, kes mängib keskkaitsjana Poola kõrgliigaklubis Poznańi Lech ja Poola jalgpallikoondises.

Poznańi Lechi noortesüsteemi kuulus Salamon aastatel 2004–2007. Seejärel mängis ta kuni 2019. aastal Itaalia klubides. 2008. aasta mais debüteeris ta Itaalia esiliigas Brescia meeskonnas. Itaalia kõrgliigas mängis ta esmakordselt hooajal 2013/14 Sampdoria meeskonnas. Itaalias mängis ta veel järgmistes klubides: Foggia Calcio (2010–2011), Pescara (2014–2015), Cagliari (2015–2017), SPAL (2017–2018, 2019–2021) ning Frosinone (2018–2019). Hooajal 2015/16 võitis ta Cagliari Itaalia esiliiga.

2021. aasta jaanuaris naasis Salamon Poznańi Lechi, kellega sõlmis kolme ja poole aasta pikkuse lepingu. Hooajal 2021/22 tuli ta klubiga Poola meistriks ning Salamon valiti liigahooaja parimaks kaitsjaks.

Poola jalgpallikoondises tegi Salamon debüüdi 26. märtsil 2013 MM-i valikmängus San Marino vastu. Ta on kuulunud Poola koondisse 2016. ja 2024. aasta Euroopa meistrivõistlustel.
Joey Veerman

**Johannes Cornelis Maria Veerman** (sündinud 19. novembril 1998) on Hollandi jalgpallur, kes mängib poolkaitsjana Hollandi kõrgliiga klubis PSV Eindhoven ja Hollandi jalgpallikoondises.

## Saavutused
### Klubiga
**PSV**
* Eredivisie: 2023–24
* KNVB beker: 2021–22, 2022–23
* Johan Cruijff Schaal: 2022, 2023

## Viited
Taupe

***Taupe*** ([to:p], 'mutt' prantsuse keeles) ehk **mutipruun** on soe tume tuhmpruun värvitoon.

Värvusenimetusena inglise keeles 19. sajandi keskpaigast. Algselt tähistas tumedat tuhmi pruunikat-hallikat värvust, mis pidi olema Prantsusmaa muti karvkatte värvus keskmiselt, kuid 20. sajandil on nimetuse tähendusväli laienenud rohkemate tuhmide toonide kohta. Eesti keeles tõlgitud sageli hallikaspruuniks või pruunikashalliks, samuti on kaubanduses kasutatud värvuse märkimisel tõlget "mutipruun" või prantsuskeelset tsitaatsõna.

## Pildid

Talpa europaea MHNT.jpg|Mutt (*Talpa europaea*)
Kia Carnival KA4 PE Taupe (7).jpg|Kia Carnival KA4 PE Taupe salong


## Variatsioonid
Pantone värvitoon 17-0808 *Taupe Gray* on keskmine hallikaspruun  , 16-0906 *Simply Taupe* soojatooniline hall  , toon 16-1318 *Warm Taupe* tuhm kakaopruuniga sarnanev värvus  , 16-1105 *Plaza Taupe* kergelt lillakas hall  
.

Veebivärv *Taupe* on tume pruunikashall  .

## Viited
Tijjani Reijnders

**Tijjani Martinus Jan Reijnders Lekatompessy** (sündinud 29. juulil 1998 Zwolles) on Hollandi jalgpallur, kes mängib poolkaitsjana Itaalia kõrgliiga klubis AC Milan ja Hollandi jalgpallikoondises.

## Viited
Maie Kivita

**Maie Kivita** (alates 1967. aastast **Maie Maasikas**; 13. veebruar 1940 Tallinn – 26. aprill 2001 Tallinn) oli eesti telerežissöör, koorijuht ja muusikapedagoog.

## Elulugu
Ta lõpetas 1958. aastal Tallinna 2. Keskkooli ja selle kõrvalt Tallinna Muusikakooli kandle erialal (Eik Toivi klassis), 1962. aastal Tallinna Riikliku Konservatooriumi koorijuhtimise erialal (Arvo Ratassepa klassis) ning 1970. aastal Leningradi Riikliku Teatri-, Muusika- ja Kinematograafia Instituudi telerežii alal.

Kivita töötas aastatel 1963–1965 Kadrina Keskkoolis muusikaõpetajana ja 1962–2001 Eesti Televisioonis muusikasaadete toimetuses (1966–1991 režissöörina, 1991–1998 väljastusosakonnas), oli 1966–1991 segakoori Noorus abidirigent (koor võitis 1981–1991 rahvusvahelistel konkurssidel viis kuldmedalit), segakoori Laulik dirigent, Eesti Kooriühingu konsultant ja EELK kirikumuusikakooli õppejõud. 

Tema töö ja loomingu hulka kuulub kümme muusikafilmi, laulupeosaateid, sarju "Leelo", "Väike õhtumuusika", "Noodijoontel. Populaarset filmimuusikat. Georg Ots", "Laupäevaõhtu", "Rahvamuusikud", "Kootud ilo lõngaga", "Lauluaeg"; "Koorikaja", "Lust ei lõpe" ja "Taidlusrõõm", kontserdiülekandeid, ERSO stuudiotunde.

## Filmid

* 1979 "Leelo" (telefilm), Eesti Televisioon, režissöör
* 1978 "Kasvuaeg" (Elllerhein) (muusikafilm), Eesti Telefilm, režissöör
* 1972 "Laulusulam" (muusikafilm), Eesti Telefilm, režissöör
* 1972 "Meil on pidu" (muusikafilm), Eesti Telefilm, režissöör
* 1972 "Mängivad Vikerlased" (muusikafilm), Eesti Telefilm, režissöör
* 1972 "Tulgu tuju taresse" (muusikafilm), Eesti Telefilm, režissöör
* 1971 "Kuldsed koorid" (muusikafilm), Eesti Telefilm, režissöör
* 1971 "Leigarid" (muusikafilm), Eesti Telefilm, režissöör
* 1971 "Laulab Tallinna Kammerkoor" (muusikafilm, telefilm), Eesti Telefilm, režissöör
* 1971 "Siia, siia, siirdu viirgu! Tantsupidu" 1970 (dokumentaalfilm), Eesti Telefilm, režissöör

## Tunnustus

* 1997 – Gustav Ernesaksa koorimuusika edendamise stipendium

## Isiklikku
Ta oli 1967. aastast abielus teleajakirjanik Uno Maasikaga, nende poeg Matti Maasikas on diplomaat.

## Viited
Bart Verbruggen

**Bart Verbruggen** (sündinud 18. augustil 2002) on Hollandi jalgpallur, kes mängib väravavahina Inglismaa kõrgliiga klubis Brighton & Hove Albion ja Hollandi jalgpallikoondises.

## Saavutused
**Isiklik**
* Anderlechti hooaja parim mängija: 2022–23

## Viited
Xavi Simons

:*Inglise jalgpalluri kohta vaata artiklit [[Xavier Simons]].*

**Xavi Quentin Shay Simons** (sündinud 21. aprillil 2003 Amsterdamis) on Hollandi jalgpallur, kes mängib poolkaitsjana Saksamaa kõrgliiga klubis RB Leipzig (laenul Prantsusmaa kõrgliiga klubist Pariisi Saint-Germain) ja Hollandi jalgpallikoondises.

## Saavutused
### Klubiga
**Pariisi Saint-Germain**
* Ligue 1: 2021–22
* Coupe de France: 2020–21
**PSV**
* KNVB beker: 2022–23
* Johan Cruijff Schaal: 2022
**RB Leipzig**
* DFL-Supercup: 2023

### Individuaalsed
* Eredivisie parim väravakütt: 2022–23 (jagatud)
* Hollandi aasta parim U-21 jalgpallur: 2022–23
* Bundesliga hooaja sümboolne koosseis: 2023–24

## Viited
Taras Romanczuk

**Taras Wiktorowycz Romanczuk** (ukraina keeles Тарас Вікторович Романчук; sündinud 14. novembril 1991 Kovelis) on Ukrainas sündinud Poola jalgpallur, kes mängib poolkaitsjana Poola kõrgliiga klubis Jagiellonia Białystok ja Poola jalgpallikoondises.

## Saavutused
### Klubiga
**Jagiellonia Białystok**
* Ekstraklasa: 2023–24

## Viited
Kacper Urbański

**Kacper Urbański** (sündinud 7. septembril 2004 Gdańskis) on Poola jalgpallur, kes mängib ründava poolkaitsjana Itaalia kõrgliiga klubis Bologna ja Poola jalgpallikoondises.
Adam Buksa

**Adam Buksa** (sündinud 12. juulil 1996 Krakówis) on Poola jalgpallur, kes mängib ründajana Türgi kõrgliiga klubis Antalyaspor (laenul Prantsusmaa kõrgliiga klubist Lens) ja Poola jalgpallikoondises.

## Saavutused
### Klubiga
**New England Revolution**
* Supporters' Shield: 2021

## Viited
Erik Janža

**Erik Janža** (sündinud 21. juunil 1993 Murska Sobotas) on Sloveenia jalgpallur, kes mängib vasakkaitsjana Poola kõrgliiga klubis Zabrze Górnik ja Sloveenia jalgpallikoondises. Ta on varem mänginud ka Sloveenia, Tšehhi, Küprose ja Horvaatia liigades.

## Saavutused
### Klubiga
**Maribor**
* Sloveenia liiga: 2014–15
* Sloveenia karikas: 2015–16

## Viited
Vanja Drkušić

**Vanja Drkušić** (sündinud 30. oktoobril 1999 Novo mestos) on Sloveenia jalgpallur, kes mängib keskkaitsjana Venemaa kõrgliiga klubis Sotši ja Sloveenia jalgpallikoondises. Ta on varem mänginud ka Sloveenia, Hollandi ja Itaalia liigades.

## Viited
Žan Karničnik

**Žan Karničnik** (sündinud 18. septembril 1994) on Sloveenia jalgpallur, kes mängib kaitsjana Sloveenia kõrgliiga klubis Celje ja Sloveenia jalgpallikoondises. Ta on varem mänginud ka Bulgaaria kõrgliigas.

## Saavutused
### Klubiga
**Maribor**
* Sloveenia kõrgliiga: 2016–17

**Mura**
* Sloveenia kõrgliiga: 2020–21
* Sloveenia teine liiga: 2017–18
* Sloveenia karikas: 2019–20

**Razgradi Ludogorets**
* Bulgaaria kõrgliiga: 2021–22
* Bulgaaria superkarikas: 2022

**Celje**
* Sloveenia kõrgliiga: 2023–24

### Isiklikud
* Sloveenia kõrgliiga hooaja parim mängija: 2023–24
* Sloveenia kõrgliiga hooaja sümboolne koosseis: 2023–24

## Viited
Jakub Kiwior

**Jakub Piotr Kiwior** (sündinud 15. veebruaril 2000 Tychys) on Poola jalgpallur, kes mängib kaitsjana Inglismaa kõrgliiga klubis Arsenal ja Poola jalgpallikoondises.

## Saavutused
### Klubiga
**Arsenal**
* FA Community Shield: 2023

### Isiklikud
* Superliga hooaja sümboolne koosseis: 2020–21

## Viited
Toomas Salm

**Toomas Salm** (sündinud 27. märtsil 1940 Tallinnas) on eesti sporditegelane. 

Ta lõpetas 1958. aastal Tallinna 2. Keskkooli ja 1967. aastal Tallinna Pedagoogilise Instituudi kehakultuuriteaduskonna.

Salm harrastas kergejõustikku, peamiselt odaviset, oli aastatel 1967–1968 Jõu Rapla Spordiklubi direktor, 1968–1972 ja 1977–1987 Jõu kesknõukogu instruktor ja vaneminstruktor, 1970–1973 Jõus käsipallitreener, 1970–1989 käsipallikohtunik (vabariiklik kategooria), 1972–1974 Jõu KSMK direktor, 1977–1987 Väravpalliföderatsiooni presiidiumi liige, 1987–1990 Kalevi vaneminstruktor ja treener-administraator.

## Isiklikku
Tema poeg Jüri Salm on vehkleja, vehklemistreener ja -kohtunik, poeg Juhan Salm on vehkleja ja vehklemistreener.

## Viited
Timi Max Elšnik

**Timi Max Elšnik** (sündinud 29. aprillil 1998 Ptujs) on Sloveenia jalgpallur, kes mängib poolkaitsjana Sloveenia kõrgliiga klubis Ljubljana Olimpija ja Sloveenia jalgpallikoondises. Ta on varem mänginud ka Inglismaa klubides.

## Saavutused
### Klubiga
**Ljubljana Olimpija**
* Sloveenia kõrgliiga: 2022–23
* Sloveenia karikas: 2020–21, 2022–23

## Viited
Adam Gnezda Čerin

**Adam Gnezda Čerin** (sündinud 16. juulil 1999 Postojnas) on Sloveenia jalgpallur, kes mängib poolkaitsjana Kreeka kõrgliiga klubis Panathinaikos ja Sloveenia jalgpallikoondises. Ta on varem mänginud ka Sloveenia, Saksamaa ja Horvaatia liigades.

## Saavutused
### Klubiga
**Panathinaikos**
* Kreeka karikas: 2023–24

## Viited
Eggelsberg

**Eggelsberg** on vald (*Marktgemeinde*) Austrias Ülem-Austria liidumaal Braunau am Inni ringkonnas.

Eggelsberg asub *[[Innviertel]]i* piirkonnas. Umbes 20% valla territooriumist on kaetud metsaga ja 69% on talumaa. Ibmeri raba on suurim raba Austrias.

Eggelsbergi kuuluvad katastraalvallad Gundertshausen, Heimhausen, Haselreith ja Ibm.

## Asulad

Sulgudes elanike arv seisuga 1. jaanuar 2020.

* Arnstetten (40)
* Autmannsdorf (62)
* Beckenberg (44)
* Bergstetten (78)
* Eggelsberg (876)
* Großschäding (31)
* Gundertshausen (218)
* Haselreith (39)
* Hehenberg (19)
* Heimhausen (93)
* Hitzging (14)
* Hötzenau (2)
* Ibm (331)
* Kleinschäding (48)
* Meindlsberg (5)
* Miesling (12)
* Oberhaslach (10)
* Oberhaunsberg (20)
* Pippmannsberg (53)
* Revier Eggelsberg (72)
* Revier Gundertshausen (114)
* Revier Heimhausen (57)
* Trametshausen (64)
* Untergrub (6)
* Unterhaunsberg (39)
* Wannersdorf (73)
* Weilbuch (13)
* Weinberg (16)

## Viited
Aadu Kana

**Aadu Kana** (sündinud 29. detsembril 1940 Tallinnas) on eesti insener, endine korvpallur ja sporditegelane.

## Elulugu
Ta lõpetas 1959. aastal Tallinna 2. Keskkooli ja 1964. aastal hüdrotehnika ja sanitaartehnika erialal Tallinna Polütehnilise Instituudi (TPI) ehitusteaduskonna.

Kana oli aastatel 1964–1980 tehases Metallist tehnoloogiainsener ja peainsener, 1980–1985 trusti Santehmontaaž juhataja, 1986–1987 ja 1990–1993 ehitusministri asetäitja, 1987–1989 Riikliku Ehituskomitee esimehe esimene asetäitja-Eesti NSV minister, 1993–2000 Keskkonnaministeeriumi ehitusosakonna juhataja, 2001–2010 AS-i Kunda Nordic Tsement vanemnõunik ja 2005–2010 Eesti Betooniühingu juhatuse liige, 2000. aastast Eesti volitatud insener.

## Sportlasena
Tema spordiharrastust suunas koolis Enno Karrisoo ja Kalevi spordikoolis Heino Kruus, TPI-s mängis ta Jaroslav Dudkini juhendamisel, kergejõustikuga tegeles Aleksander Tšikini käe all, tulles krossijooksus Tallinna meistriks. Ta sai korvpallis 1958. aastal NSV Liidu koolinoorte spartakiaadil pronksmedali, tuli aastatel 1961, 1962 ja 1966 TPI ning 1968 Korvalliklubi Kalevi meeskonnas Eesti NSV meistriks, 1960, 1962, 1967 ja 1969 võitis Eesti NSV karika.

Ta sai Eesti NSV/ Eesti meeskonnas seenioride MM-il aastatel 1989 ja 1991 teise, 1997 ja 2000 kolmanda, 2002 ja 2005 esimese koha ning EM-il 2006 teise, 2000 ja 2007 kolmanda koha.

## Sporditegelasena
Ta oli aastatel 1980–1986 Tallinna korvpallisektsiooni esimees, 1983–1986 Eesti NSV Korvpalliföderatsiooni presiidiumi esimehe asetäitja ja 1986–1989 esimees ning 1989–1994 Korvpalliliidu president, 1990–1994 ESK juhatuse liige. Ta asutas Eesti meistrivõistlustel kuue tugevama hulgas mänginud Metallisti meeskonna (koos Rein Järvaga), rahvaspordiklubi CAF, korvpalliklubi SAMEKO ja 1991. aastal Rahvusvahelise Seenioride Korvpalliföderatsiooni (FIMBA). 2004. aastast on ta MTÜ Esto Maxibasket juhatuse liige.

## Tegevus NLKP-s
*1972 NLKP liige
*on olnud EKP Tallinna Linnakomitee liige

## Ühiskondlik tegevus
Ta on konkursi "Aasta betoonehitis" žürii esimees ja alates 2005. aastast Harku vallavolikogu liige (olnud ehitus- ja planeerimiskomisjoni esimees), Isamaa erakonna liige, on olnud Eesti maavarade komisjoni liige.

## Tunnustus
* 1987 Kalevi auliige
* 2010 Eesti Betooniühingu auliige
* 2017 Kalevi spordihing
* 2023 Eestimaa spordihing
* Harku valla aukodanik
* Korvpalliklubi Tallinna Kalev aupresident
* Eesti Seeniorspordi ja Spordiveteranide Liidu auliige
* Tööpunalipu orden

## Teoseid
* Märt Ibrus, Rein Järva, Ville Arike, Aadu Kana. Eesti korvpall. Esimene sada 1920–2020. 2020. ISBN 9789916601693

## Isiklikku
Tema abikaasa Helgi-Mai Kana (sündinud Toivere, 10. aprill 1936 – 17. aprill 2023) võitis Eesti NSV meistrivõistlustel käsipallis kaks kulda, sulgpallis hõbeda ja pronksi ning korvpallis pronksmedali.

## Viited
Rein Weber

**Rein Weber** (19. august 1940 – 16. august 2018) oli eesti arhitekt, geobioloog, pendli- ja ''feng shui'' spetsialist.

## Elulugu
Ta lõpetas 1959. aastal Tallinna 2. Keskkooli, 1965. aastal Eesti Riikliku Kunstiinstituudi ning 1979. aastal Sorbonne’i ülikooli. 

Weber alustas tööd arhitektina 1960. aastal Eesti Tööstusprojektis, oli seejärel aastatel 1969–1974 Kirovi-nimelise kolhoosi projektbüroo peaarhitekt, kus ta tegeles peamiselt Haabneeme asula projektidega, alates 1974. aastast esimene vabakutseline arhitekt Eestis. Ta emigreerus seoses abiellumisega prantslannaga 1976. aastal Prantsusmaale, asus elama Pariisi ning alustas koostööd mitme prantsuse arhitektuuribürooga, võeti 1981. aastal vastu Prantsuse Arhitektide Ordu liikmeks, seejärel asutas omanimelise arhitektuuribüroo. Esimene suurem töö Pariisis oli osalemine Moskva olümpiamängude ajaks ehitatava hotelli Kosmos prantsuse arhitektide grupis. Koostöös inseneribürooga Marcel Martin valmisid Weberi käe all nii elamurajoonide planeeringud (Lamorlaye ja Jabline 1980) kui ka büroohooned ja korterelamud Pariisis ja selle äärelinnades (St. Mande ja Stains 1990). Huvi inimsõbralike ehitusmaterjalide vastu ja looduslik lähenemine arhitektuurile viis Weberi kokku geobioloogia ja *feng shui* filosoofiaga. Ta pidas oluliseks looduslike materjalide (täispuit, looduskivid, põletatud tellis jt) kasutamist ning objektile geobioloogiliselt neutraalse asukoha leidmist, uuris arhitektuursete vormide mõju inimese kehale ja vaimule.

Alates 1997. aastast uuesti Eestis elanud Weber tegutses arhitekti-geobioloogina, propageeris *feng shui* ja geobioloogia põhimõtteid, pidas neil teemadel ka loenguid, osales konverentsidel ja kirjutas artikleid arhitektuuri ja tervise teemadel ning oli Intuitiivteaduste Kooli lektor, tema õpilaste seas on Urmas Sõõrumaa ja Margit Peterson.

Weber oli Prantsusmaa eestlaste esindaja Eesti Komitees ja Eesti Vastastikuse Abistamise Seltsi Prantsusmaal abiesimees.

## Teoseid

* Rein Weber, Ave Weber. Õnne feng shui. Pilgrim, 2009

## Viited


## Välislingid

* Rando Tooming. Geobioloogid Ave ja Rein Weber: haigused tulevad sassis suhetest ohtuleht.ee, 18. detsember 2009
* Ave ja Rein Weber ravivad kodu surmahädadest kroonika.delfi.ee, 11. aprill 2010
* Ingrid Peek. HALLO, KOSMOS! Ave ja Rein Weber ERR arhiiv, 24. oktoober 2010
Rein Grünberg

**Rein Grünberg** (13. november 1941 Tallinn – 30. detsember 1996 Tallinn) oli eesti korvpallur ja sporditegelane.

Ta lõpetas 1960. aastal Tallinna 2. Keskkooli ja 1965. aastal Tallinna Polütehnilise Instituudi (TPI) mehaanikateaduskonna.

Grünberg hakkas sportima, ka korvpalli mängima Kalevi Spordikoolis Enno Karrisoo ja Heino Kruusi õhutusel ja juhendamisel. Ta tuli 1964. aastal Nõukogude Liidu üliõpilasmeistriks, aastatel 1961–1964 ja 1966 TPI (treener Jaroslav Dudkin) ning 1968 ja 1971 Tallinna Kalevi meeskonnas (treener Heino Krevald) Eesti meistriks, võitis 1960, 1962, 1964 ja 1966–1969 Eesti karikavõistlused, sai 1989 ja 1991 veteranide MM-il 2. koha, oli 1973–1989 Korvpalliföderatsiooni juhatuse liige ja 1990–1991 Korvpalliliidu peasekretär.

Grünberg töötas juhtivatel ametikohtadel: Tallinna RSN Täitevkomitee üldosakonna juhataja, Bensiinijaamade Valitsuse juhataja ja Riikliku Standardite Komitee Eesti Vabariikliku Valitsuse juhataja asetäitja.

## Isiklikku
Ta oli abielus sisearhitekt Maile Grünbergiga.

## Viited
Koidu Tähed

**Koidu Tähed** on Sangaste kihelkonna regilauluansambel. 

Regilauluansambel sai alguse Sangastes korraldatud seminarist.

Esimene esinemine oli ansamblil **16. detsembril 2008.** aastal, Eesti Rukkiseltsi korraldatud Gerd Kanteri austamise õhtul Sangaste lossis.

## Koosseis

* Koidu Ahk
* Elin
* Ene
* Iia
* Kersti 
* Merle
* Piret
* Siiri
* Tiia

## Viited

## Välislingid
Koidu Tähed. Koduleht

Koidu Tähed Facebook'is
Florin Niță

**Florin Constantin Niță** (sündinud 3. juulil 1987 Bukarestis) on Rumeenia jalgpallur, kes mängib väravavahina Türgi kõrgliiga klubis Gaziantep ja Rumeenia jalgpallikoondises. Ta on varem mänginud ka Rumeenia ja Tšehhi liigades.

Rumeenia jalgpallikoondises tegi Niță debüüdi 9. novembril 2017 sõprusmängus Türgi vastu, kui sekkus mängu teisel poolajal Ciprian Tătărușanu asemele.

## Saavutused
### Klubiga
;FCSB
* Rumeenia kõrgliiga: 2013–14, 2014–15
* Rumeenia karikas: 2014–15
* Rumeenia superkarikas: 2013
* Rumeenia liigakarikas: 2014–15, 2015–16

;Praha Sparta
* Tšehhi kõrgliiga: 2022–23
* Tšehhi karikas: 2019–20

### Isiklikud
* Gazeta Sporturilori Rumeenia aasta jalgpallur: 2021
* CSJ Gala Fotbalului Românesci Rumeenia aasta jalgpallur: 2021
* Rumeenia kõrgliiga hooaja sümboolne koosseis: 2016–17
Nicușor Bancu

**Nicușor Silviu Bancu** (sündinud 18. septembril 1992 Crâmpoias) on Rumeenia jalgpallur, kes mängib vasakkaitsja ja poolkaitsjana Rumeenia kõrgliiga klubis Craiova Univeritatea ja Rumeenia jalgpallikoondises.

Rumeenia jalgpallikoondises tegi Bancu debüüdi 8. oktoobril 2017 MM-i valikmängus Taani vastu. Koondisekarjääri esimese värava lõi ta 14. novembril 2021 MM-i valikmängus Liechtensteini vastu.

## Saavutused
### Klubiga
**Craiova Universitatea**
* Rumeenia karikas: 2017–18, 2020–21
* Rumeenia superkarikas: 2021

### Isiklikud
* Rumeenia kõrgliiga hooaja sümboolne koosseis: 2020–21, 2021–22

## Viited
Andrei Burcă

**Andrei Andonie Burcă** (sündinud 15. aprilli 1993 Bacăus) on Rumeenia jalgpallur, kes mängib kaitsjana Saudi Araabia kõrgliiga klubis Al-Okhdood ja Rumeenia jalgpallikoondises. Ta on varem mänginud ka Rumeenia klubides.

## Saavutused
### Klubiga
;CFR Cluj
* Rumeenia kõrgliiga: 2019–20, 2020–21, 2021–22
* Rumeenia superkarikas: 2020

### Isiklikud
* Rumeenia kõrgliiga hooaja sümboolne koosseis: 2019–20, 2020–21, 2021–22
Sametmust

**Sametmust** on üks mustjatest värvitoonidest, sameti pinna taoliselt matilt ja pehmelt sügavmust.

Värvinimetust kasutatakse eelkõige mattide pindade ja materjalide kohta, aga ka silmade, juuste, sulestiku jm värvuse kirjeldamiseks.

## Variatsioonid
Ernst Friedrich Glockeri "Grundriss der Mineralogie ..." nimetab sametmusta (*sammtschwarz*) puhtaimaks mustaks ja värvuse näidismineraaliks obsidiaani.

1821. aasta värviõpik "Werner's Nomenclature of Colours" loeb sametmusta (*velvet black*) musta värvuse etalontooniks. Selle näideteks toob ta lisaks musta sameti värvusele muti karvkatte, musta kuke sabasulgede ja krüüsli sulestiku värvuse, taimedest silmoa (lehmahernes, *Vigna unguiculata*) musta täpi ja mineraalidest obsidiaani.

## Pildid

Sammetsmössa - Nordiska museet - NM.0003163.jpg|Mustast sametist tanu. Nordiska Museet, saadud Hälsinglandist 1873
Black guillemot, Belfast - geograph.org.uk - 874500.jpg|Krüüsel
BlackEyedPeas.JPG|Silmoad
Cycladic tools obsidian, Melos, 3200–2100 BC, AshmoleanM, AN1880.125, 142331.jpg|Obsidiaanist tööriistad Meloselt, 3200–2100 eKr, Ashmolean Museum


## Karvavärvus
Sametmust (*black velvet*) tšintšilja on geenimutatsiooniga, mis muudab looma näo-, pea- ja seljakarva karvatipud tumedamaks, nii et need moodustavad seljapoolel katkematu sügavmusta kasuka tšintšilja ninast sabajuureni. Külgedel on tumehall üleminekuala ja kõhualune on puhasvalge. Silmad on tumedad ja kõrvad hallid.

## Viited
Balti sõjaline liit

**Balti sõjaline liit** oli 1940 16. juunil NSV Liidu poolt välja toodud süüdistus Lätile ja Eestile, mille sõnul olid Läti, Eesti ja Leedu moodustanud NSV Liidu vastase sõjalise pakti. Väidetavalt proovisid Baltimaad ka Soomet inkorporeerida Nõukogude vastasesse Liitu. Tänapäeva ajaloolased on pannud pakti olemasolu kindla kahtluse alla.
Mirjam Hinrikus

**Mirjam Hinrikus** (sündinud 5. veebruaril 1972) on eesti kirjandusteadlane. 

## Haridus
Ta lõpetas 2000. aastal Tartu Ülikooli ja kaitses 2003. aastal sealsamas magistrikraadi tööga "Dekadent ja lapsnaine A. H. Tammsaare üliõpilasnovellides". Doktorikraadi sai ta 2011. aastal samuti Tartu Ülikoolist, tema väitekirja pealkiri on "Dekadentlik modernsuskogemus A. H. Tammsaare ja nooreestlaste loomingus".

Mirjam Hinrikus on õppinud ka Tampere ja Toronto Ülikoolis ning olnud postdoktorantuuris Göteborgi Ülikoolis.

## Töökäik
Õppejõuna on Mirjam Hinrikus töötanud Tallinna Ülikoolis ja külalisteadlasena Helsingi ja Konstanzi Ülikoolis ning Berliini Vabaülikoolis. Alates 2011. aastast töötab ta Eesti Teaduste Akadeemia Underi ja Tuglase Kirjanduskeskuses.

Mirjam Hinrikuse peamised uurimisvaldkonnad on naturalism, dekadents ja modernism, sh intermeedialised suhted 20. sajandi esimese poole Eestis, Põhjamaades ja Euroopas laiemalt.

Ta on Karl Ristikivi Seltsi, Elias Lönnroti Seltsi, Eesti Kirjanduse Seltsi, Eesti Võrdleva Kirjandusteaduse Assotsiatsiooni ja Jaan Kaplinski Seltsi liige. Samuti kuulub ta organisatsioonidesse Association for the Advancement of Baltic Studies ja International Association of Philosophy and Literature.

## Tunnustus
*2023 Eesti Kultuurkapitali kirjanduse sihtkapitali aastapreemia laureaat

## Isiklikku
Mirjam Hinrikuse ema oli kirjandusteadlane Rutt Hinrikus.

## Viited

## Välislingid
*
Radu Drăgușin

**Radu Matei Drăgușin** (sündinud 3. veebruaril 2002 Bukarestis) on Rumeenia jalgpallur, kes mängib kaitsjana Inglismaa kõrgliiga klubis Tottenham Hotspur ja Rumeenia jalgpallikoondises.

Tottenham Hotspuriga liitus ta 2024. aasta jaanuaris. Enne seda mängis ta Itaalia klubides.

Rumeenia jalgpallikoondises tegi Drăgușin debüüdi 25. märtsil 2022 sõprusmängus Kreeka vastu.

## Saavutused
### Klubiga
;Juventus U-23
* Coppa Italia Serie C: 2019–20

;Juventus
* Itaalia karikas: 2020–21
* Itaalia superkarikas: 2020

### Isiklikud
* Gazeta Sporturilori Rumeenia aasta jalgpallur: 2023

## Välislingid
* Profiil Tottenham Hotspur F.C. kodulehel
Neolecta

***Neolecta*** on kottseente perekond. 

## Liigid
* *[[Neolecta aurantiaca]]*
* *[[Neolecta flavovirescens]]*
* *Neolecta irregularis* – kurruv labak
* *[[Neolecta vitellina]]*

## Välislingid
*
Ilona Oja Açik

**Ilona Oja Açik** (kuni 2005 **Ilona Oja**; sündinud 17. novembril 1977 Hiiumaal) on eesti keemik ja materjaliteadlane.

## Haridus
Lõpetas Kärdla Keskkooli 1996 ning Tallinna Tehnikaülikooli keemia- ja materjalitehnoloogia teaduskonna 2001. Omandas TTÜs loodusteaduste magistri- (2003) ja doktorikraadi (2007).

## Töökäik
Töötab Tallinna Tehnikaülikoolis aastast 2002: materjaliteaduse instituudis insener 2002–2003, teadur 2003–2009, vanemteadur 2009–2016; materjali- ja keskkonnatehnoloogia instituudis vanemteadur 2017–2020, kaasprofessor tenuuris 2020–2023, alates 2023 täisprofessor tenuuris. On õhukesekileliste energiamaterjalide teaduslabori (kuni 2023 keemiliste kiletehnoloogiate teaduslabor) juhataja aastast 2017.

## Teadustöö
Põhilised uurimisvaldkonnad: õhukesed kiled keemilistel meetoditel, päikeseenergeetika materjalid.

On olnud külalisteadur Kieli Rakenduskõrgkoolis 2001–2002, Delfti Tehnikaülikoolis 2003, Viini Tehnikaülikoolis 2004 ja Hahn-Meitneri Instituudis Berliinis 2005.

## Tunnustus
* 2003 Eesti Teaduste Akadeemia üliõpilastööde konkurss, 1. koht
* 2011 TTÜ parima teadusartikli autor 2010 tehnika ja tehnoloogia valdkonnas
* 2021 TTÜ parim programmijuht (keemia- ja materjalitehnoloogia doktoriõppeprogramm)
* 2025 Eesti Vabariigi teaduspreemia (uurimisrühma juht)

## Viited

## Välislingid
* Ilona Oja Açik Eesti Teaduse Infosüsteemis
* Ilona Oja Açiku publikatsioonid
Lumetõmmuk

**Lumetõmmuk** (*Meottomyces dissimulans*) on šampinjonilaadsete seltsi värvikuliste sugukonda kuuluv seente liik.

Seente varasemate nimede hulka kuuluvad lume-ebamampel (*Hemiphotiota aedipus*), lumemampel (*Pholiota oedipus*) ja lumetõmmukas (*Phaeogalera oedipus*).

## Välislingid
*
Andrei Rațiu

**Andrei Florin Rațiu** (sündinud 20. juunil 1998 Aiudis) on Rumeenia jalgpallur, kes mängib paremkaitsjana Hispaania kõrgliiga klubis Rayo Vallecano ja Rumeenia jalgpallikoondises. Ta on varem mänginud ka Hollandis.

2020. aasta suveolümpiamängude jalgpalliturniiril kuulus ta Rumeenia olümpiameeskonda.

Rumeenia jalgpallikoondises tegi Ratiu debüüdi 2. septembril 2021 MM-i valikmängus Islandi vastu. Koondisekarjääri esimese värava lõi ta 26. septembril 2022 UEFA Rahvuste Liiga mängus Bosnia ja Hertsegoviina vastu.